৬ মাসে দ্বিতীয়বার! ফের বাড়তে চলেছে জীবনদায়ী ওষুধের দাম

ওয়েব ডেস্ক: হাতে গোনা ৬ মাস, আর তারই মধ্যেই ফের বাড়তে চলেছে জীবনদায়ী ওষুধের দাম (Medicine Price Increased)! জানা যাচ্ছে, শীঘ্রই বাড়তে চলেছে ক্যানসার (Cancer), হৃদরোগ (Heart Medicine) এবং ডায়াবেটিস (Diabetes)-সহ একাধিক রোগ প্রতিষেধক ওষুধের দাম। ১.৭ শতাংশ পর্যন্ত বাড়তে পারে সেই সমস্ত জীবনদায়ী ওষুধের দাম।

যদিও এখনই এই নয়া দাম লাগু করা হলেও বাজারে তা কার্যকর হবে তিন মাস বাদে।

আরও পড়ুন: ‘যক্ষ্মা মুক্ত ভারত’ গড়তে জনগণের জোরদার লড়াইকে কুর্নিশ প্রধানমন্ত্রীর

এক সর্বভারতীয় সংবাদমাধ্যম সূত্রে এই খবর জানানো হয়েছে। আর সেখানেই দাবি করা হয়েছে খুব শীঘ্রই জীবনদায়ী ওষুধগুলির দাম ১.৭ শতাংশ পর্যন্ত বাড়তে পারে। তবে এখনও বাজারে প্রায় ৯০ দিনের মতো প্রয়োজনীয় ওষুধগুলি মজুত আছে। যার ফলে দাম যদি জরুরি পরিস্থিতিতে বাড়ানোও হয়, আপাতত তিন মাসের জন্য তা সাধারণ গ্রাহকদের উপর প্রভাব ফেলবে না। কিন্তু এই শান্তি শুধু ৩ মাসের জন্যই । আর তারপরেই বাড়তি দামে ওষুধ কিনতে হবে গ্রাহকদের।

তবে কেন ৬ মাসের ব্যবধানে ফের ওষুধের দাম বাড়তে চলেছে?

আসলে, ওষুধ তৈরির জন্য প্রয়োজনীয় রাসায়নিক সামগ্রীর দাম তুলনামূলকভাবে অনেকটাই বেড়ে গিয়েছে। তাদের পক্ষ থেকেই বারবার ওষুধ প্রস্তুতকারী সংস্থাগুলি চাপ দিচ্ছিল জীবনদায়ী ওষুধের দাম বৃদ্ধির জন্য। আর সেই চাপে পরেই ৬ মাসের ব্যবধানে ফের ওষুধের দাম বৃদ্ধি করতে হলো।

উল্লেখ্য, ৬ মাস আগে অর্থাৎ অক্টোবর মাসে এক ধাক্কায় বেশ কিছু জীবনদায়ী ওষুধের দাম ৫০ শতাংশ পর্যন্ত বাড়ানো হয়েছিল। আর কয়েক মাস পেরতে না পেরতেই ফের দাম বৃদ্ধি হতে চলেছে ওষুধের।

দেখুন অন্য খবর