বাজেটে কোন কোন জিনিসের দাম বাড়ল? জেনে নিন এক ঝলকে

নয়াদিল্লি: সংসদে আগামী অর্থবর্ষের জন্য বাজেট (Union Budget 2025) পেশ করলেন কেন্দ্রীয় অর্থমন্ত্রী নির্মলা সীতারামন (Nirmala Sitharaman)। এই বাজেটে বেশ কিছু গুরুত্বপূর্ণ ঘোষণা করেছেন তিনি। আয়করের ক্ষেত্রে ১২ লক্ষ টাকা পর্যন্ত ছাড় দেওয়া হয়েছে। অর্থাৎ, করদাতাদের জন্য বিরাট ঘোষণা করা হয়েছে এই বাজেটে। এর পাশাপাশি, বিহারের জন্য বেশ কিছু বড় ঘোষণা করা হয়েছে।

কিন্তু বাজেটে কোন কোন জিনিষের দাম বাড়ল এবং কোন কোন জিনিষের দাম কমল, সেদিকে তাকিয়ে রয়েছেন সাধারণ মানুষ। ইতিমধ্যে সেই আপডেট এসে গিয়েছে। এখন একনজরে দেখে নিন, আগামী অর্থবর্ষে কোন কোন দ্রব্যের দাম বাড়ল (Price Hike)।

আরও পড়ুন: বাজেটে মহিলাদের জন্য কী ঘোষণা করলেন মহিলা অর্থমন্ত্রী?

এবারের বাজেটে ‘ইন্টারেক্টিভ ফ্ল্যাট প্যানেল ডিসপ্লে’তে বেসিক কাস্টম ডিউটি ১০% থেকে বাড়িয়ে ২০% করা হবে। সেই কারণে স্মার্ট টিভির দাম বৃদ্ধি পেতে পারে। পাশাপাশি দাম বাড়তে পারে বোনা কাপড়ের। তবে এছাড়া এবারের বাজেটে সেভাবে উল্লেখযোগ্য কোনও দ্রব্যের দাম বৃদ্ধি করা হয়নি।

তবে আগামী অর্থবর্ষের বাজেটে একাধিক দ্রব্যের দাম কমানো হয়েছে। এর মধ্যে রয়েছে মোবাইল ফোন, ৩৬টি জীবনদায়ী ওষুধ, বৈদুতিন গাড়ির ব্যাটারি, হিমায়িত মাছের লেই, ভেজা নীল চামড়া, কোবাল্টজাত পণ্য, সামুদ্রিক যান ইত্যাদি।